**Lejebetingelser: Udlejning af Gjern Idrætsforenings Klubhus**

Klubhuset har brandteknisk godkendelse til MAX 50 personer.

Det er Lejers ansvar at dette antal personer IKKE overskrides. Overholdes dette ikke, kan Gjern Idrætsforening afbryde lejemålet med øjeblikkelig virkning.

Nedenfor er skitseret reglerne for privat leje af Gjern idrætsforenings klubhus.

OBS: de skitserede lejebetingelser er udelukkende for selve klublokalet med tilhørende køkken og adgang til toilet. Ønskes der ”sider” på terrassen kan dette aftales mod tillægsbetaling. Dette skal aftales i god tid og man kan ikke forvente at det kan lade sig gøre.

Reservation af klubhuset : Huset tildeles efter ”først til mølle” princippet, og bookes på GIF´s hjemmeside under fanen : UDLEJNING

Man opretter en profil og betaler på [www.gjern-if.dk](http://www.gjern-if.dk). Når dette er gjort er datoen booket! Efter gennemført leje mailer man dato samt kontonr. hvortil depositum kan returneres til: formand@gjern-if.dk

En uge før lejedato kontaktes formanden på mail: formand@gjern-if.dk for information om udlevering af nøgle samt koder.

Klubbens egne aktiviteter så som fællesarrangementer, klubaftener og undervisning skal altid tilgodeses før udlejning.

Eventuelle mangler og beskadigelser under udlejning, erstattes af lejeren.

Efter leje af klubhuset skal lejeren foretage rengøring af såvel klubhus som benyttet porcelæn. Det forventes at klubhuset behandles ”ordentligt” dvs. ingen flasker i vinduerne, på trappen osv. Klinke og vinylgulve skal være fejet og vasket, gulvtæpper støvsuges, fliser foran klubhus fejes for cigaretskod og andet affald.

EVT FEJL & MANGLER : Meddeles klubhusbestyrer inden ibrugtagning!!

HUSK at medbringe affaldssække! Man sørger selv for bortskaffelse af affald, hvilket betyder at det skal medtages – IKKE puttes i klubhusets affaldsspande! *Såfremt lokalerne ikke efterlades i tilfredsstillende stand, tilbageholdes depositum til udbedring af evt. mangler (med dette forstås, minimum i samme stand som lokalerne modtages)*

*Lejers rengøring tjekkes af klubbens rengøringspersonale. Efter godkendelse returneres depositum (vi bestræber os på at returnere depositum i ugen efter udlejning).*

**VEJLEDNING TIL RENGØRING FINDES PÅ KØKKENDØREN I KLUBHUSET!**

Spørgsmål rettes til formanden på mail: formand@gjern-if.dk